Sklep Skupnega odbora EGP

št. 100/2000

z dne 10. novembra 2000

o spremembah Protokola 31 k Sporazumu EGP o sodelovanju na posebnih področjih, za katera ne veljajo štiri temeljne svobode

SKUPNI ODBOR EGP JE -

ob upoštevanju Sporazuma o Evropskem gospodarskem prostoru, kakor je bil prilagojen s Protokolom o prilagoditvi Sporazuma o Evropskem gospodarskem prostoru, v nadaljnjem besedilu Sporazum, in zlasti členov 86 in 98 Sporazuma,

ob upoštevanju naslednjega:

(1) Protokol 31 k Sporazumu je bil spremenjen s Sklepom št. 98/97 Skupnega odbora EGP z dne 12. decembra 1997 [1].

(2) Sklep Sveta 95/468/ES z dne 6. novembra 1995 o prispevku Skupnosti za telematsko izmenjavo podatkov med upravami v Skupnosti (IDA) [2] je bil vključen v Protokol 31 k Sporazumu s Sklepom št. 98/97 Skupnega odbora EGP.

(3) Evropsko sodišče je 28. maja 1998 razveljavilo Sklep 95/468/ES.

(4) Posledice ukrepov, ki jih je izvedla Komisija na podlagi Sklepa 95/468/ES pred razveljavitvijo Evropskega sodišča, ostajajo.

(5) Sodelovanje pogodbenic je primerno razširiti, da se vključi niz smernic, vključno z opredelitvijo projektov skupnega interesa, za čezevropska omrežja za elektronsko izmenjavo podatkov med upravami (IDA) (Odločba št. 1719/1999/ES Evropskega parlamenta in Sveta [3]) ter niz akcij in ukrepov za zagotavljanje medobratovalnosti in dostopa do čezevropskih omrežij za elektronsko izmenjavo podatkov med upravami (IDA) (Sklep 1720/1999/ES Evropskega parlamenta in Sveta [4]).

(6) Protokol 31 k Sporazumu bi bilo torej treba spremeniti, da se omogoči to razširjeno sodelovanje od začetka veljavnosti ustreznih aktov Skupnosti -

SKLENIL:

Člen 1

Člen 17(4) Protokola 31 k Sporazumu se spremeni na naslednji način:

1) Uvodni stavek se nadomesti z naslednjim:

"Ta člen se nanaša na naslednje akte Skupnosti:"

2) Dodata se naslednji alinei:

"— 399 D 1719: Odločba št. 1719/1999/ES Evropskega parlamenta in Sveta z dne 12. julija 1999 o nizu smernic, vključno z opredelitvijo projektov skupnega interesa, za čezevropska omrežja za elektronsko izmenjavo podatkov med upravami (IDA) (UL L 203, 3.8.1999, str. 1),

— 399 D 1720: Sklep št. 1720/1999/ES Evropskega parlamenta in Sveta z dne 12 julija 1999 o sprejetju niza dejavnosti in ukrepov za zagotavljanje medobratovalnosti in dostopa do čezevropskih omrežij za elektronsko izmenjavo podatkov med upravami (IDA) (UL L 203, 3.8.1999, str. 9)."

Člen 2

Na koncu Priloge 3 k Protokolu 31 k Sporazumu se doda naslednje:

"I. PROJEKTI SKUPNEGA INTERESA

Države Efte sodelujejo v naslednjih projektih skupnega interesa na področju čezevropskih omrežij za elektronsko izmenjavo podatkov med upravami, ki se izvajajo na podlagi člena 3(1) Odločbe št. 1719/1999/ES Evropskega parlamenta in Sveta:

A. SPLOŠNO

- Udejanjanje omrežij, potrebnih za delovanje evropskih agencij in organov ter za podporo pravnega sistema, ki izhaja iz oblikovanja evropskih agencij.

- Udejanjanje omrežij na področju politik v zvezi s prostim gibanjem oseb, kolikor so potrebna za podporo delovanja pogodbenic k temu sporazumu v okviru sporazuma.

- Udejanjanje omrežij, ki so v okviru tega sporazuma in v nepredvidenih razmerah nujno potrebna za podporo delovanja pogodbenic tega sporazuma med drugim pri zaščiti življenja in zdravja ljudi, živali in rastlin, pravic evropskih potrošnikov, življenjskih pogojev ljudi v Evropskem gospodarskem prostoru ali temeljnih interesov pogodbenic.

B. POSEBNA OMREŽJA ZA PODPORO EVROPSKE MONETARNE UNIJE TER POLITIK IN DEJAVNOSTI SKUPNOSTI

- Telematska omrežja v zvezi s financiranjem Skupnosti, zlasti zaradi oblikovanja vmesnika do obstoječih podatkovnih baz Komisija za olajšanje dostopa evropskih organizacij in zlasti MSP do virov financiranja Skupnosti.

- Telematska omrežja na področju statistike, zlasti v zvezi z zbiranjem in razširjanjem statističnih informacij.

- Telematska omrežja na področju objavljanja uradnih dokumentov.

- Telematska omrežja v industrijskem sektorju, zlasti v zvezi z izmenjavo informacij med upravami, zadolženimi za gospodarske zadeve, ter med temi upravami in industrijskimi združenji, za izmenjavo podatkov o homologizaciji motornih vozil med upravami ter za storitve v zvezi s poenostavitvijo in izboljšanjem administrativnega izpolnjevanja obrazcev.

- Telematska omrežja v zvezi s politiko konkurence, zlasti z izvajanjem izboljšane elektronske izmenjave podatkov z nacionalnimi upravami zaradi lažjih informacijskih in posvetovalnih postopkov.

- Telematska omrežja na področju kulture, informiranja, komuniciranja in v avdiovizualnem sektorju, zlasti za izmenjavo informacij o vsebinskih zadevah v javnih omrežjih in pospeševanje razvoja in prostega obtoka novih avdiovizualnih in informacijskih storitev.

- Telematska omrežja v prometnem sektorju, zlasti za podporo izmenjave podatkov o voznikih, vozilih in prevoznikih.

- Telematska omrežja na področju turizma, okolja, varstva potrošnikov in varstva zdravja potrošnikov za podporo izmenjave informacij med pogodbenicami tega sporazuma.

C. MEDINSTITUCIONALNA OMREŽJA

- Telematska omrežja za podporo medinstitucionalni izmenjavi informacij,

- zlasti pri omogočanju večjezičnosti pri medinstitucionalni izmenjavi informacij z upravljanjem naročil prevodov in prevajalskimi orodji, izmenjavo večjezičnih virov in organizacijo skupnega dostopa do terminoloških baz podatkov ter

- za souporabo dokumentov med evropskimi agencijami in organi ter evropskimi institucijami.

D. GLOBALIZACIJA OMREŽIJ IDA

- Razširitev omrežij IDA na EGP, EFTA, SVED in druge pridružene države in mednarodne organizacije, zlasti v zvezi z omrežji na področju socialnega varstva, zdravstvenega varstva, zdravil in okolja.

II. HORIZONTALNE AKCIJE IN UKREPI

Države Efte sodelujejo pri naslednjih horizontalnih akcijah in ukrepih za zagotavljanje medobratovalnosti in dostopa do čezevropskih omrežij za elektronsko izmenjavo podatkov med upravami (IDA), ki se izvajajo na podlagi člena 3(1) Odločbe št. 1720/1999/ES Evropskega parlamenta in Sveta:

- splošne storitve,

- skupna orodja in tehnike,

- medobratovalnost informacijskih vsebin,

- pravne in varnostne referenčne prakse,

- zagotavljanje in nadzor kakovosti,

- medobratovalnost z nacionalnimi in regionalnimi pobudami,

- razširjanje najboljše prakse."

Člen 3

Ta sklep začne veljati 15. decembra 2000 pod pogojem, da so bila Skupnemu odboru EGP predložena vsa uradna obvestila v skladu s členom 103(1) Sporazuma [5].

Uporablja se od 3. avgusta 1999.

Člen 4

Ta sklep se objavi v sklopu EGP in v Dopolnilu EGP Uradnega lista Evropskih skupnosti.

V Bruslju, 10. novembra 2000

Za Skupni odbor EGP

Predsednik

G. S. Gunnarsson

[1] UL L 193, 9.7.1998, str. 55.

[2] UL L 269, 11.11.1995, str. 23.

[3] UL L 203, 3.8.1999, str. 1.

[4] UL L 203, 3.8.1999, str. 9.

[5] Sporočene ustavne zahteve.

--------------------------------------------------